GiliGold/VAD_KnessetCorpus huggingface dataset:
יובל לנדשפט: אני מבקש מהוועדה לפחות שתפריד את הסוגייה של הלגליזציה מהסוגייה של המדיקליזציה שאמורה להיות כמו שניתן בתרופות.
רם שפע: תיכף גם אשאל אותך שאלה, הוועדה מפרידה, אני ודאי מפריד.
רם שפע: אבל יש חלק מהאלמנטים שמה לעשות, הם בממשק.
רם שפע: וכשהמדינה מייצרת רגולציה גם על הגידול וגם על השינוע ועוד על כמה אופנים די משמעותיים, זה ודאי משליך.
רם שפע: ולכן כשאתה רוצה לעשות תהליך של הסדרה רחבה, לעשות לגליזציה לשוק כל כך גדול, אי אפשר להתעלם מכל ההיבטים.
רם שפע: צריך להגיד את זה על השולחן.
רם שפע: התייחסו לכך גם מקודם, הייתה רפורמה בכל מה שקשור לקנאביס הרפואי, למדיקליזציה, כבר לפני כמה שנים.
רם שפע: אתה ער לזה ודאי שיש חוסר שביעות רצון עמוק מאוד אצל עשרות אלפי אנשים, אני אישית מכיר אנשים שהתסכול שלהם הוא אדיר.
רם שפע: והתעלמת מזה או לא התייחסת לזה.
רם שפע: אז אני כן אשמח לשמוע אם אתה שבע רצון מאיך שהדברים מתנהלים כרגע, ואם לא, אני מניח כך לפחות, מה לדעתך צריך לשפר בכל מה שקשור ספציפית עכשיו לרפואי, מכיוון שבסוף אתה אחראי על היחידה לקנאביס רפואי.
יובל לנדשפט: אנחנו במשרד ערים לביקורת, חלקה עניינית, אנחנו מתייחסים אל כולה כעניינית.
יובל לנדשפט: אנחנו רואים את הנושא, אמרתי, חלקה של הביקורת מופנה אלינו גם בבית המשפט העליון במסגרת עתירה של עמותת הקנאביס הרפואי ועל כך תשובותינו ניתנו, גם עמדת הר"י, לאחרונה יצא מסמך של הר"י על נייר עמדה של הלשכה לאתיקה על שימוש בקנאביס במסגרת טיפול רפואי ואני מציע גם לקרוא אותו.
יובל לנדשפט: אנחנו ערים לביקורת, אנחנו מנסים ליישם גם לקחים וללמוד ולטייב, הסוגייה שעמדה לנגד עינינו בהתחלה, ממש בתחילת הדרך היא קיצור וטיוב הטיפול, קיצור משך הזמן שמטופלים מחכים, כמו גם שבעבר מטופלים היו מגיעים רק לנקודה אחת.
יובל לנדשפט: התשובה לכך היא גם בגידול החד שחל במספר המטופלים.
יובל לנדשפט: מי שיראה את הגרף, ואם תרצו נשלח לכם את הגרף של הגידול במספר המטופלים לפני ההסדרה ועם ההסדרה.
יובל לנדשפט: מדובר במהלך מורכב מאוד.
יובל לנדשפט: מדובר במהלך למדיקליזציה, זה לא מהלך של מה בכך.
יובל לנדשפט: מדובר במהלך מורכב מאוד שבסוף הוא יקר מדי, שמצד אחד אומרים מטופלים 'לאט מדי' אומרים חלק מהגורמים הרפואיים וגורמי ממשל לפעמים שהיק"ר זז מהר מדי, אנחנו מנסים לעשות את המהירות האפשרית כי אמרתי, המטופל הוא לנגד עינינו.
יובל לנדשפט: סוגיית המחיר שהיא עיקרה של הטענה, אינני יודע אם פגשת עשרות אלפי מטופלים או קיבלת דעות, אנחנו מקבלים דעות, קיבלנו ממאות מטופלים, אנחנו ערים גם למה שקורה וגם לשיח.
יובל לנדשפט: אנחנו עדיין יודעים לפעול אך ורק על פי מה שהחוק נותן לנו והאמצעים שממשלת ישראל הקצתה.
יובל לנדשפט: לכן אמרתי, לקבוע מחיר זה לא בסמכות היק"ר.
יובל לנדשפט: זה נדון בוועדת המחירים באוצר ונדון גם במסגרת אותו בג"צ מטופלים וכך גם סוגיות אחרות שהיו בבג"צ, ואני ממליץ לקרוא ולראות, וקיבלו על כך תשובות.
רם שפע: אנחנו רוצים שתגיד מילה לסיום, אני פשוט רוצה לכבד גם אנשים אחרים כי אנחנו מתקרבים לסיום.
רם שפע: אם יש לך נתונים שלא שלחת לנו אנחנו מאוד נשמח להתעמק בהכל.
רם שפע: אני אשמח לשמוע את שירה כסלו מהמיזם למיגור העישון.
שירה כסלו: אני מנכ"לית המיזם למיגור העישון.
שירה כסלו: כבוד היו"ר, תודה על קיום דיון מאוד חשוב.
שירה כסלו: אני רוצה להתייחס לסוגיה של הסדרת הקנאביס לפנאי, לשימוש חברתי.
שירה כסלו: כיום הקנאביס מוגדר כסם מסוכן במסגרת פקודת הסמים המסוכנים ובעצם אסור לייבא, לייצר, לשווק ולהפיץ בארץ לצרכי פנאי.
שירה כסלו: כחלק מההסדרה אנחנו נצטרך להבין איך יוגדר הקנאביס לפנאי ובהתאמה כמובן, מי יהיה הרגולרטור.
שירה כסלו: אנחנו המיזם למיגור העישון מתנגדים להפיכה של הקנאביס לפנאי למוצר צריכה, כמו לדוגמה מוצרי טבק וניקוטין ואני אנסה להסביר את זה מאוד בקצרה בשלוש דוגמאות.
שירה כסלו: איסור מכירה לקטינים.
שירה כסלו: גם ועדת מררי דיברה על זה, אנחנו רוצים שיהיה איסור מכירה לקטינים עד גיל 21, כיום לגבי מוצרי עישון יש איסור מכירה למוצרי עישון לקטינים אבל אין מנגנון פיקוח ואכיפה, יש ויכוח בין משרד הבריאות, משרד המשפטים והמשטרה גם לגבי הסמכות וגם לגבי המנגנון.
שירה כסלו: עד שהנושא הזה לא ייפתר לא נכון להוסיף את הקנאביס לפנאי תחת אותה רגולציה.
שירה כסלו: פיקוח על תכולה.
שירה כסלו: כיום אין פיקוח על התכולה של מוצרי טבק וניקוטין כי הוא מוצר צריכה, למעט ההגבלה של סיגריות אלקטרוניות וריכוז הניקוטין ל-2%, וגם כשיש את ההגבלה הזאת, אין מנגנון פיקוח ואכיפה.
שירה כסלו: לא קיים מנגנון בדיקה של תכולה והתנייה של אישור לפני שיווק בארץ.
שירה כסלו: הדוגמה השלישית היא נקודות המכירה.
שירה כסלו: כיום שרת הפנים מקדמת צעד שיוביל לבטל את חובת רישוי עסקים לנקודות לממכר מוצרי עישון, מהלך שיאפשר בעצם לכל גורם שירצה למכור מוצרי עישון לעשות את זה בלי שום מנגנון פיקוח ואכיפה.
שירה כסלו: כבר היום כל אחד מכם שייכנס לחנויות של מוצרי עישון, ימצא לפחות קיר שלם של מוצרים הנלווים לתעשיית הקנאביס.
שירה כסלו: צריך לקחת בחשבון שגם אם לדוגמה בהסדרה יוחלט שיהיו רק חנויות ייעודיות לנושא הזה, מה יקרה בחנויות למוצרי עישון כשאין בעצם רגולציה עליהן?
שירה כסלו: עבור קנאביס רפואי נקבע הרגולטור, משרד הבריאות.
שירה כסלו: יש לנו לפעמים השגות לגבי העניין הזה, אבל נקבעו תנאים לייצור, יבוא שיווק ומתן מרשם רפואי.
שירה כסלו: האם אנחנו רוצים לדוגמה שהפיקוח על התכולה של הקנאביס לפנאי יהיה שונה או פחות מהפיקוח על התכולה של הקנאביס הרפואי?
שירה כסלו: האם אנחנו רוצים להגיע למצב שיהיו לנו שני רגולטורים במדינת ישראל לקנאביס?
שירה כסלו: אחד לקנאביס רפואי והשני לקנאביס לפנאי?
שירה כסלו: אני בטוחה שיש עוד המון שאלות כשנגיע לנושא של הסדרה, אני גם מזכירה לכם שוועדת מררי לא עסקה בכלל בנושא של הסדרה, למעט איזה שתיים וחצי המלצות קטנות, אבל אנחנו נצטרך לדון במה ההגדרה המתאימה ביותר.
רם שפע: לא הבנתי.
רם שפע: מה הכוונה 'לא עסקה בנושא של הסדרה'?
שירה כסלו: זאת אומרת שכל הנושא של ההסדרה, היא עסקה מאוד בנושא של לגליזציה וההשלכות שלה אבל מי הרגולטור, איך זה ייראה, מה מנגנוני ההסדרה, לא היה שם דיון לעומק.
שירה כסלו: אני חוזרת רק בשביל הסיכום - - -
רם שפע: הייתי מציג את זה קצת אחרת, אבל אני מבין למה את מתכוונת.
שירה כסלו: לא נכנסו, שוב, להיבטי הרגולציה הכבדים.
שירה כסלו: אני חוזרת לעמדה המאוד ברורה של המיזם.
שירה כסלו: מהניסיון שלנו מרגולציה של מוצרי טבק.
שירה כסלו: אנחנו מתנגדים להפיכה של קנאביס לפנאי למוצר צריכה.
שירה כסלו: הדבר הזה בפועל מוביל למציאות שמתעדפת שיקולים כלכליים על פני שיקולי בריאות הציבור ובסופו של דבר מייצרת חור גדול בהגנה על בני נוער וצעירים מהתמכרות.
נועה בראל: רם אני יכולה להגיב למה שהיא אמרה?
נועה בראל: אני רק רוצה להגיד לך לגבי מה שאמרת עכשיו שזה בעצם מקדם את העניין של השימוש.
נועה בראל: זה מה שפתחתי איתו קודם, צריך להבין שכבר יש בין מיליון ל-1.5 מיליון משתמשים.
נועה בראל: זה בדיוק להיפך.
נועה בראל: כאן צריך להכניס את הרגולטור ולהכניס את הרגולציה ולהכניס את התקנים ולפקח על כל הדבר הזה, כדי דווקא לשמור על בריאות המשתמשים.
נועה בראל: למשתמשים יש זכות לקבל תוצרת שהיא איכותית והיא מפוקחת.
נועה בראל: על מידת הפיקוח, על איך מפקחים, זה שצריך לפקח זה ברור.
נועה בראל: איך וכמה ומי, אלה שאלות שצריך לשאול.
נועה בראל: אבל אני חושבת שאף אחד פה לא רוצה להפקיר אף אחד והמטרה היא דווקא לקדם את הבריאות תוך כדי השימוש כי השימוש הזה לא הולך לשום מקום, צריך כבר להכיר בזה.
רם שפע: אני מסכים, אני חייב להגיד.
רם שפע: יש בסוף וגם אמרתי את זה כמה פעמים בשנתיים האחרונות, בסוף גם חלק מהתפקיד של נבחרי ציבור להחליט באיזה סוגיות אתה נלחם למרות המציאות בשטח והציבורית ואיזה סוגיות אתה מבין, ופה אני מתייחס לכמה אנשים שאמרו שאפשר להילחם, שהמלחמה היא בעיקר לא משיגה תוצאות ואני חושב שבמציאות הנוכחית, מעבר לזה שאני מאמין שזה הדבר הנכון, היא שאי אפשר לעצום עיניים ולחשוב שהמלחמה תנצח.
רם שפע: יש מגמה ברורה.
רם שפע: כל אחד דיבר על כמה מדינות בעולם כבר עשו לגליזציה או עשו חצי לגליזציה, אבל המגמה היא כמעט חד צדדית לחלוטין.
רם שפע: רוב המדינות מתקדמות לשם ולא הולכות אחורה ומשנות כמו שאנחנו שינינו פה את השם של הוועדה לנגע הסמים כי הן מתחילות להבין שצריך להתנהל עם זה אחרת.
רם שפע: דבר שני, שירה, אני מאוד מכבד את הדברים שלך וגם מעריך מאוד את העשייה, רק תיקון קטן, אני חושב שמה שנכון להגיד על דו"ח מררי הוא שהוא קבע את המדיניות, הוא התווה את הדרך של איך בעיניו כוועדה שייצגה כמעט את כל משרדי הממשלה הרלבנטיים, במה הדרך שבה צריך לצעוד.
רם שפע: זה נכון שלא נכנסו שם לנבכי האיך נכון לייצר את הרגולציה, כמה כסף יושקע ברגולטור, כמה אנשים יעבדו שם והרבה דברים האלה, בדיוק בשביל זה קיים תהליך החקיקה.
רם שפע: כלומר יש מדיניות שהממשלה דאז הציגה, הממשלה הזאת מאמצת אותה, אני וגם ח"כ שרן השכל שהחוקים שלנו, היוו את הבסיס לדו"ח, גם היינו בקודמת וגם עכשיו אנחנו מבינים שצריך להמשיך את הקו הזה אבל החקיקה בדיוק נועדה כדי להיכנס לעומק של השאלות הרגולטוריות ולהחליט מה אנחנו עושים איתם.
רם שפע: אנחנו לא באיזו מחלוקת עמוקה.
נועה בראל: רק שלא נקבע אפילו הרגולטור עדיין.
רם שפע: אני אישית מקיים על זה הרבה מאוד שיח.
רם שפע: אני רואה שמישהי מרימה את היד בנחישות לדבר אז אאפשר לך, יעל, את תהיי אחרונת הדוברים אלא אם כן עוד מישהו יהיה מאוד נחוש.
יעל שכטר: אני מנהלת פורום הקנאביס הרפואי בהתאחדות התעשיינים.
יעל שכטר: אני לא אחזור על כל הדברים החשובים שאמרו, רק אציין שאנחנו מאוד נשמח שאתה כיו"ר הוועדה החשובה הזאת וחברי כנסת נוספים ייפגשו עם התעשייה כחול לבן שבעצם אחראית על ייצור הקנאביס הרפואי ותבואו לסייר במפעלים כדי שבאמת תוכלו לראות בעצמכם את כל הפעולות הרבות שבהן נוקטים המפעלים כדי להוציא לשוק מוצרים איכותיים לפי התקינה של משרד הבריאות.
יעל שכטר: בנוסף אני רק אגיד שאנחנו בהחלט בעד לקדם שוק חוקי של קנאביס תחת פיקוח ורגולציה, וחשוב לנו לסייע לכם לאור הניסיון הרב של החברות בשטח, להקים מנגנון איכותי, יעיל לשמר את תעשיית כחול לבן בישראל ולשמור על בריאות הציבור.
יעל שכטר: תודה ותודה רבה על הדיון החשוב.
יעל שכטר: אם זה בסדר, אבקש להעביר את זכות הדיבור לאיתי רוגל מחברת בזלת שהיא יצרנית בעצמה ולא הצליח לדבר קודם.
יעל שכטר: תודה.
רם שפע: זה היה יצירתי, אבל מכיוון שקודם פניתי אליו אני באמת אאפשר את זה.
רם שפע: בבקשה איתי.
רם שפע: אחרי זה אתייחס למה שאמרת על הביקור בתעשייה.
איתי רוגל: אני רוצה לומר כמה דברים רק בקצרה דווקא, אלך לתחילת הדיון.
איתי רוגל: נועה מהחווה בדרום דיברה על זה שאפשר אולי גם לחסוך את הפעולה של המפעלים, אולי נחסוך כמה שקלים.
איתי רוגל: זה צורם קצת לאוזן להבין עד כמה השרשרת שנוצרה בהסדרה החדשה וברגולציה הנוכחית כי היא באמת מבטיחה בסופו של דבר מספיק איזונים, בלמים ובקרה כדי לייצר מוצרים שתואמים את תפיסה של בריאות הציבור.
איתי רוגל: אז אם מישהו חושב שגם בעתיד גם בעולם של לגליזציה ייצרו מוצרים בסטנדרט נמוך יותר, שלהיפך, במקום שהוא יילך לפחות אנשים הוא יילך ליותר אנשים, אז אני חושב שהוא שוגה.
איתי רוגל: כדאי שגם יו"ר הוועדה וגם חברי כנסת שונים יבינו שנוצרה פה למעשה שרשרת של מגדלים באיכות יותר גבוהה, של יצרנים, רק אצלנו במפעל יש למעלה ב-40 אנשי מקצוע שעוסקים בנושא של בקרת איכות ובדיקות מעבדה.
איתי רוגל: האם מישהו מעלה על הדעת, בטח שבעקבות ניסיון החקיקה כרגע של ח"כ השכל שאני מצטער, ואומר את זה בבוטות, פשוט מונע מאינטרסים ומחוסר הבנה מסוים של מה שאנחנו עושים, האם מישהו יעלה על הדעת שאיזו שהיא חווה תעמוד בסטנדרטים כאלה?
איתי רוגל: מפעל הוא מעבר להכל מלבד הצרכים או השיקולים המסחריים שלנו, אנחנו בסופו של דבר גם זרוע של הרגולטור כדי להבטיח איכות.
איתי רוגל: זו לא אמירה סתם, זו אמירה אמיתית.
איתי רוגל: אני רוצה לומר משהו לגבי הנושא של דיון על לגליזציה, אני חושב שקצת חבל לי במובן מסוים שאנחנו גם לא מסתכלים על זה מזווית קצת אחרת.
איתי רוגל: נוצרה פה למעשה, יש פה שוק שיש בו למעלה מ-100,000 בעלי מרשם במדינת ישראל.
איתי רוגל: אני לא חושב שגם אתם חברי הכנסת וגם גורמים מקצועיים נוספים, גם אלה שמתנגדים נחרצות לנושא הלגליזציה, אני לא חושב שנעשו מספיק מחקרים, בדיקות כדי להבין על אותם אנשים מעבר לנושא הרפואי.
איתי רוגל: זאת אומרת זה קל לבוא ולהגיד 'טוב, אבל הם חולים', אבל הם גם בני אדם.
איתי רוגל: אותן השפעות שקשורות להשפעות חברתיות, כלכליות, פסיכולוגיות וכדומה, גם הם חווים אותן, שלא חווים אותן, ולכן אני חושב שאם הייתם מסתכלים או מקיימים את הדיון על הלגליזציה בפרספקטיבה של המדיקליזציה.
איתי רוגל: זאת אומרת, אם היום לצורך העניין בזמן הזה שמקיימים דיונים וממשלות מתחלפות וועדה על ועדה, הרי בזמן הזה היה אפשר לאפשר ליותר אנשים במדינת ישראל תחת מרשם רפואי ותחת פיקוח הדוק בדיוק כמו שקורה היום, לקבל את הקנאביס לכל מיני תסמינים ולכל מיני מחלות ובזמן הזה לחקור בצורה מסודרת לעומק את כל הרבדים השונים של ההשפעות שיש לקנאביס על החברה הישראלית ועל בריאות הציבור וכל מה שכרוך בזה.
איתי רוגל: אני חושב שצריך להסתכל על זה דווקא מהזווית הזאת, להשתמש בהבנה שהשוק המדיקלי דווקא יודע לתת לא מעט מידעים גם לנושא הגדול הזה שנקרא לגליזציה ולהיבנות משם.
רם שפע: אני חייב לומר שאני לאו דווקא מסכים עם כל מה שאמרת וזה בסדר גמור.
רם שפע: אני אתחיל מהנושא השני.
רם שפע: אני לא חושב שהפריזמה של הלגליזציה צריכה, זה בסדר גמור לתפוס את ההיבטים ולראות מסקנות שנעשו, אבל אנחנו פשוט מדברים על סיפור אחר לגמרי.
רם שפע: צריכה עצמית לצרכי פנאי היא איננה צריכה רפואית, אני מניח שאתה מבין את זה כמוני, ולכן זה לא נגזר.
רם שפע: בסדר, יכול להיות שאנחנו לא מסכימים, זה לגיטימי, זה לא נגזר מזה.
רם שפע: המטרה היא אחרת, המחשבות הן אחרות, אני לא חושב שזה נובע בכלל מאותו המקום, מי שיש לו צרכים רפואיים המדינה צריכה לעשות הכל כדי לאפשר לו לקבל את מה שהוא צריך בצורה המיטבית, ואגב, אנחנו יודעים שזה לכל הפחות לא קורה בצורה מספיק טובה, אני אומר את זה בעדינות, וגם מהיכרות אישית.
רם שפע: זה דבר ראשון.
רם שפע: דבר שני, אנחנו לא ניכנס פה לכל השאלות שבין החוות למפעלים, אבל אני לא בטוח שכל מה שאמרת הוא חד משמעי עם סימן קריאה.
רם שפע: יש כל מיני דוגמאות בעולם לרגולציה, ואני מדבר ספציפית על הרפואי, זה לאו דווקא מדויק .
רם שפע: יש הרבה מאוד תהליכים שאפשר לעשות לחסוך חלק מהתהליכים בשרשרת הייצור, זה גם לפעמים חוסך כסף, זה גם חוסך ברגולציה.
רם שפע: נכון, זה אולי לא תמיד עוזר לתעסוקה אבל זה לא בטוח יפגע בתהליך.
רם שפע: מי שיודע, אני התעסקתי לא מעט עכשיו בסיפור של הרפורמה בחקלאות וגם שם ראינו הרבה מאוד פעמים שהשרשרת הכל כך רחבה הזו עוזרת, לא במחיר ולא באיכות.
רם שפע: אז אני לא קובע פה קטיגורית, לא מספיק צללתי.
רם שפע: אני אומר את זה בצניעות המתבקשת, רק אומר שזה לא חד משמעי, שמעתי כל מיני דעות.
רם שפע: אם אתה רוצה, מכיוון שאתה על המסך וכולם רואים שאתה לא שבע רצון אני מאפשר לך להגיב דקה וזה בסדר, אבל אנחנו לא נמשיך את זה אחר כך.
איתי רוגל: אני אודה לך אם תיתן לי רגע להגיב.
איתי רוגל: זה לא - - - גם כשבאים לדבר על פיקוח מחירים, יש לא מעט דווקא גורמי מדינה או נציגים של משרד האוצר וכדומה שמתנגדים לקונספט.
איתי רוגל: יש לזה סיבות שבסופו של דבר נעוצות בדבר הזה שכשחושבים שמפקחים על מישהו או מקלים עליו בכל מיני מקומות אז פתאום נחסכים השקלים.
איתי רוגל: אני מבטיח לך שאם מחר זו תהיה החווה שתארוז לשיטתכם, על כל הקונספט הזה, שממנה זה יישלח לאן ש הוא, אם אתה חושב שזה יוריד כמה שקלים לשקית אתה טועה כי דרישות בקרת האיכות יהיו כאלה שבסופו של דבר יובילו את כולם לאותו מקום.
איתי רוגל: יש איזו תפיסה, אני מצטער שאני קצת בוטה, אבל יש איזו תפיסה שהיא, אתה יודע, או שפעם אחת הפוליטיקאים ופקידי הממשל הם נגד החקלאים ופעם הם נגד התעשייה.
איתי רוגל: תבואו, תהיו עם הרגליים שלכם, בואו תראו את המפעלים, בואו תראו את החוות החדשות לעומת חוות שהיו לפני עשור, ואחר כך תקבל איזה שהוא החלטה מובנית שאומרת 'תשמע, באמת כל הדבר הזה ייחסך'.
איתי רוגל: אני גם מזכיר לכולם שמחירי הקנאביס הרפואי במדינת ישראל הם מהזולים בעולם, אנחנו כמעט רבע מהמחיר האירופאי, אנחנו יותר נמוכים מהשוק האמריקאי שהוא הרבה יותר משמעותי בגודלו וגם בשוק הקנדי.
איתי רוגל: אז אתה יודע, תמיד - - - אז אם אנחנו מדברים כדי להשוות את מה שהיה לפני עשור שלמעשה זה היה איזה שהוא מחיר שלא היה בו שום קשר למציאות כלכלית, בסדר.
איתי רוגל: אבל זה לא מקור להשוואה.
רם שפע: תראו, אמרתי את זה גם קודם, המטרה לא הייתה להתעמק בכל ההקשרים של הקנאביס הרפואי, זה לא הדיון הזה.
רם שפע: אגב, אנחנו כן נקיים דיון עוד יותר מעמיק בקנאביס הרפואי אבל זה יהיה רק בעוד כמה שבועות, רגע אחרי התקציב.
רם שפע: אני רק אתייחס למה שאמרת, לא קבעתי שזה בוודאות מה שצריך לקרות, אני רק אומר שאתה התייחסת לזה עם סימן קריאה וזה לא המצב היחיד או הדרך היחידה שבה אפשר לנהל.
רם שפע: אגב המחיר קריטי בעיני אבל הוא ודאי לא הדבר היחיד שאנחנו שוקלים לנגד עינינו.
רם שפע: יש עוד הרבה הקשרים בסוף עם האיכות, בטח בהקשר הרפואי, כי מי שיש לו צורך והוא לא מקבל את מה שהוא צריך ואת הזן שהוא צריך, בכלל, לא התחלתי לדבר על כמות ה-THC, לא נכנסנו לזה, אז ברור שזה גם לא טוב.
רם שפע: כלומר הנושא מורכב, הוא פשוט לא חד משמעי.
רם שפע: זו הייתה הסיבה להערה שלי.
רם שפע: אנחנו צריכים לסיים את הדיון עכשיו.
גיל קיטאי: אני מבקש לדבר.
רם שפע: אני באמת במצב רוח טוב וגם יחסית יש זמן אז אתה תהיה האחרון.
רם שפע: אם עוד מישהו רצה לדבר ולא הספיק אנחנו נפנה אליו בדרכים אחרות או שהוא יפנה אלינו.
קריאה: אני פעיל חברתי של תחום הקנאביס הרפואי, פעיל לגליזציה,
רם שפע: רגע, אני מעריך מאוד את האסרטיביות שלך אבל פניתי לגיל שידבר, אם אתה רוצה להגיד משפט כדי שלא אוריד אותך, משפט אחד ממש.
קריאה: יש לי קצת יותר ממשפט.
קריאה: תן לגיל לדבר ותחזיר אותי אחרי זה.
קריאה: יש לי יותר ממשפט.
רם שפע: לא, אני לא יכול כי אנחנו צריכים לסיים את הדיון.
רם שפע: אני למוד אנשים שיש להם קצת יותר ממשפט.
רם שפע: אני מתנצל, תשלח לנו ותשוחח איתנו, נשמע את כל מה שיש לך להגיד, אני מבטיח.
רם שפע: גיל בבקשה.
גיל קיטאי: שלום לחברי הוועדה ושלום ליושב בראש רם, תודה לך על ההזדמנות לדבר בפני חברי הוועדה ולהשמיע קול אחר.
גיל קיטאי: קוראים לי גיל קיטעי, אני פעיל לגליזציה ומטופל קנאביס.
גיל קיטאי: אני באמת רוצה להשמיע לכם זווית אחרת בתור אחד מתוך אותם אלפים שיש להם תיק פלילי על שימוש בקנאביס.
גיל קיטאי: באמת לצערי בתוך השיחות פה רובכם מפספסים את הנקודה המרכזית.
גיל קיטאי: בזמן הזה שאתם חושבים, בזמן הזה שאתם מנסחים ומושכים את השינוי בחוק, יש אזרחים ואזרחיות שממשיכים לסבול וכל פעולה שמתבצעת כנגד האזרחים זה אתם, חברי הכנסת, שמבצעים אותה.
גיל קיטאי: זו היד שלכם שפועלת כנגדם.
גיל קיטאי: בזמן שאתם חושבים על השינוי יש אזרח או אזרחים שעוברים חיפוש משפיל ברחוב, ברכב ואפילו בבית שלהם בעקבות שימוש בקנאביס, ותזכרו תמיד, זו היד שלכם של חברי הכנסת שנותנת לזה לקרות.
גיל קיטאי: בזמן שאתם מנסחים יש שוטר או שוטרת שבאמת מנסים לבצע את העבודה שלהם וזה לרוב לעכב ולעצור צרכני קנאביס.
גיל קיטאי: ותזכרו, זאת היד שלכם חברי הכנסת שמעכבת ועוצרת את אותם צרכנים וצרכניות.
גיל קיטאי: בזמן שאתם מנסחים את החוק הזה יש אלפי כתבי אישום שמנוסחים כנגד צרכני וצרכניות הקנאביס, ותזכרו זאת היד שלכם חברי הכנסת שמנסחת את אותם כתבי אישום.
גיל קיטאי: ובזמן שאתם מושכים את החוק הזה כבר שנים, יש כבר יותר ממיליון וחצי צרכנים וצרכניות של קנאביס שצורכים קנאביס בישראל.
גיל קיטאי: זה המצב.
גיל קיטאי: ואתם חברי הכנסת, כן, אתם, אתם נתתם לזה לקרות בזמן שחשבתם, ניסחתם ומשכתם.
גיל קיטאי: לסיכום אני יודע שאתם כבר מבינים את זה.
גיל קיטאי: הגיע הזמן שב-2021 היד שלכם, חברי הכנסת, תפסיק את ההפללה והאלימות הממוסדת כנגד צרכני וצרכניות הקנאביס בישראל.
גיל קיטאי: תודה.
רם שפע: האמת שאני יכול להגיד, סליחה על הציניות, אבל הדגמת יפה איך אפשר להגיד משפט אחד, אמנם אמרת אותו כמה פעמים אבל הצלחת להעביר את המסר שלך בצורה ברורה.
רם שפע: אני חושב שאתה מבין גיל, שיש יותר ויותר חברי כנסת שדעתם דומה לשלך, בטח ביחס להפללה, ואני מקווה שהיא גם הרוב, נכון, מה לעשות, הלוואי, גם אני משתוקק שזה היה לוקח הרבה יותר מהר ממה שהמציאות מכתיבה לנו.
רם שפע: מה לעשות, הכנסת היא מקום שלא הכל קורה בו בקצב שאנחנו רוצים, אני יכול לתת לך עוד אלפי דוגמאות לדברים שהם גם דחופים וחשובים בהקשרי רווחה וחינוך, והמון דברים שאנחנו לא מצליחים לקדם בקצב שהיינו רוצים.
רם שפע: אנחנו נעצור פה את הדיון.
רם שפע: אני אגיד כך, קודם כל תודה גדולה למי שנכח וגם הגיע וכיבד אותנו בנוכחותה ונוכחותו וגם בזום.
רם שפע: אמרתי את זה כבר כמה פעמים ואני אומר את זה גם עכשיו, לי יש הליך סדור לאופן שבו אני רואה את התהליך הזה קורה, אני מקיים גם היום המון המון פגישות עם חברי כנסת מכל הקשת, גם מהאופוזיציה, וודאי מהקואליציה שאני חבר בה.
רם שפע: ואני חושב ומתכוון ממש מיד אחרי התקציב להעלות שוב את הצעת החוק שלי ללגליזציה, בתקווה שכמה שיותר חברי כנסת יצטרפו.
רם שפע: זה הזמן הנכון להתחיל מחדש להוביל את התהליך, להביא אותו לקריאה טרומית ואחר כך כמובן להשלים בסדרת מהלכים.
רם שפע: יש הרבה שותפים לזה גם פה, וגם חשוב לי להגיד, כל מי שאמר ודיבר וחשש בהתנגדות, אני אפגוש גם אתכם, אנחנו, הצוות שלי, נקשיב גם לכם.
רם שפע: אנחנו לא דורסים אף אחד ולא עיוורים למורכבויות שיש לתהליך הבאמת סבוך הזה, אנחנו רואים את זה בכל העולם, אנחנו קשובים ואחראיים.
רם שפע: אנחנו גם מאוד נחושים.
רם שפע: אבל אנחנו גם קשובים.
רם שפע: תודה רבה לכולם.
רם שפע: המשך יום טוב.
רם שפע: אני נועל את הישיבה.
רם שפע: בוקר טוב לכולם ולכולן אני מתנצל שהתעכבתי בכמה דקות, שלום גם לכל מי שאתנו בזום, כל מי שטרח והגיע, שלום לחברותיי, ענבר בזק וקרן ברק, חברות הכנסת, אנחנו נמצאים כאן היום מקיימים את הדיון בעצם במסגרת יום המאבק באלימות מינית, יש עוד כמה וועדות שמקיימות דיונים, ניסינו בינינו לייצר איזשהו ניסיון לסנכרון, שכל אחד ייקח עולם שלם בתוך העולם הזה, כי אנחנו יודעים שהוא לצערנו רחב ומאוד מקיף, יש אינסוף אזורים אפלים שאנחנו צריכים להדליק שם את האור ולנסות לשפר את מציאות חיינו ואנחנו היום מקיימים שני דיונים, אחד ספציפי אליו אנחנו נצלול עכשיו, יותר ברשתות החברתיות ובתופעה הנרחבת של האלימות המילולית בתוך הרשתות החברתיות.
רם שפע: אחרי זה אנחנו יותר נתמקד בתופעה של סמי אונס, נתייחס לזה אחר כך זה לא לדיון של עכשיו.
רם שפע: אני אגיד רגע בקונטקסט יותר רחב שחוץ מהצלילה פה, אנחנו נמצאים עכשיו 4 שנים למי-טו ואני חושב שלמרות שהעולם בכלל בעשורים האחרונים ובוודאי בשנים האחרונות, עובר תהליך של מודעות ותודעה הרבה יותר רחבה ומקיפה שהיא חוצה מגזרים ואוכלוסיות וגילאים ועדיין יש לנו עוד הרבה מאוד עבודה.
רם שפע: כמעט בכל תחום שקשור לאלימות מינית בכלל, אני מרחיב את זה לתופעה שקשורה גם לעניין של שיווין מגדרי ושל המון פערים שיש לנו ביחסים בעולם העבודה, והמון תחומים של החיים שלנו יש עכשיו הרבה מה לעשות, ואנחנו רחוקים מלהיות במצב אידיאלי וכל פעם שאני עוסק בזה ויוצא לי להתעסק בזה הרבה, אני גם נמצא במפלגה שחרטה על דגלה את המאבק הזה, כמו הרבה מפלגות אחרות, אין לנו פה בעלות על זה, אני שמח שיש לנו את ההזדמנות באמת בשעות הקרובות, להתעמק, לבדוק ואולי לראות אם אנחנו מצליחים לזהות באמת פינות אפלות שגם לא קיבלו מענה כמו שצריך עד עכשיו.
רם שפע: אז תודה שוב למי שאיתנו, אלא אם כן חברות הכנסת חשוב לכן ממש להתחיל, אנחנו נתחיל דווקא נשמע סיפורים אישיים, שני סיפורים, חוויה אישית ספציפית ואחרי זה נצא ונרחיב ונדבר על המישור הלאומי ומשרדי הממשלה פה וכל אחד יציג את משנתו ואת מה שהוא חושב.
רם שפע: אני מקריא סעיף לפרוטוקול, מכיוון שאנחנו דנים פה בעדויות ובכל מיני דברים שיש להם משמעויות לגבי חשיפה, צילום לפרוטוקולים של הכנסת, זה הליך די רשמי.
רם שפע: הוועדה קובעת לפי סעיף 120 ד' 1 ג' לתקנון הכנסת שהשמות של כל מי שביקש ו/או יבקש אחר כך לחסות את השם שלו כדי שלא יגרום לו או לזולתו נזק יהיו חסויים ולא יירשמו בפרוטוקול, אם מדובר על קטינים או חסרי ישע לפי סעיף 120 ד' ב' לתקנון, אני אגיד את זה במילים פשוטות, אם יש מישהו או מישהי שעכשיו ו/או אחר כך ירצו לשנות את האופן שבו הפרוטוקול מתייחס לדיון בין אם בכתוב או המצולם למרות שאנחנו בשידור אז כמובן שמורה לכם הזכות לעשות את זה, אז אנחנו פה וקשובים לזה לחלוטין, הרבה מעבר לעניין התקנוני, אבל הקראתי אותה כי זאת החובה.
רם שפע: אוקיי, אז שלום ובוקר טוב למעיין עזוז, נשמח לתת לך את האפשרות לספר את הסיפור האישי שלך ולפתוח בזה.
רם שפע: אנחנו בשידור חי בערוץ הכנסת צריך להגיד, אני אומר את זה בפני כל מי שידבר, בבקשה.
מעיין עזוז: שלום לכולם שמי מעיין, רוב תחומי העניין שלי מתבצעים כרגע ברשתות החברתיות, אם זה אינסטגרם, פייסבוק או טיקטוק.
מעיין עזוז: ואני נוכחת בהמון הטרדות, נתקלת בהמון הטרדות, והשיח על זה באינסטגרם שלי בעיקר הוא מאוד רחב, אני אוכל לתת לכם דוגמאות למקרים שקורים והדברים שבעיני חשוב לדבר עליהם, אם זה כשאני פותחת שיח.
מעיין עזוז: לפני זה, מרגיש לי שיש איזושהי בעיה כשבנאדם מעלה שיח על הנושא של הטרדות ואלימות מינית וכל דבר שהוא באמת בנושא הזה, והתגובות אני מקבלת כשאני מעלה את הנושא זה, בואי תראי מה את יכולה לעשות, כדי שזה לא יקרה לך, תתעלמי תתלבשי אחרת, תעשי ככה וככה, אף אחד לא בא וכותב לי על מעשה שלא היה לא בסדר, אם אני משתפת מישהו שכתב לי משהו, שלח לי תמונה מזעזעת אף אחד לא אומר, הוא עשה את המעשה הלא בסדר, אלא בואי תראי מה את יכולה לעשות כדי שזה לא יקרה לך.
מעיין עזוז: וזו בעיה שאני חושבת שזה קשור מאוד בחינוך, גם בבית כמובן, אבל בבתי ספר, זה בצבא שבעצם, אני לא יודעת איך מלמדים ואיזה קורסים המורים עוברים לפני שהם הופכים להיות מורים, אבל מרגיש לי שיש כאן איזשהו משהו שהוא לא מספיק, כי ברגע שאני, הייתי תלמידה, היום אני בת 25, אבל כשהייתי תלמידת תיכון ואני עוברת במסדרון ומורים עוצרים אותי ואומרים לי, שומעת?
מעיין עזוז: המכנס שלך קצר מדי, ילדים ירגישו בנוח לגעת בך ולהטריד אותך, אז תכסי את עצמך.
מעיין עזוז: עצם התשובה הזאת ושאף אחד לא מלמד ומסביר שזו לא התפיסה הנכונה והחוסר שיווין הזה שילדים וגברים יכולים להתלבש איך שהם רוצים וזה יהיה בסדר, אבל אנחנו כנשים לא יכולות לעשות את זה כי אחרת יטרידו אותנו, זה לא בסדר.
מעיין עזוז: עכשיו, אני מבינה שלכל אחד יש אג'נדה וכמובן כל בנאדם יכול לחשוב ולהאמין במה שמרגיש לו ומה שהוא רואה לו לנכון, אבל מפה ועד להגיד לי מה אני צריכה לעשות ואיך אני צריכה להתלבש, כל זה זו בעיה ובעקבות ההתנהגות הזאת וההתנהלות הזאת של מורים, של משטרה, של כל איש חינוך כלשהו, דרך זה ילדים והדור הצעיר יותר לומד ומבין איך הוא צריך לחשוב ולגבש אתת דעתו וזה חבל.
רם שפע: קודם כל, תודה רבה.
רם שפע: ואני שואל האם יש משהו מהחווייה האישית שלך או משהו ספציפי אישי שלך מעבר לשאר האספקטים, שאני בטוח שיש פה הרבה אנשים שייכנסו אליהם, שאת רוצה לשתף אז בשמחה ואם לא אז אנחנו נעבור הלאה.
מעיין עזוז: כן, אני אשמח.
מעיין עזוז: לא מזמן האמת, יותר נכון משהו כמו 4 שנים, יש איזה בחור עם איזה שם בדוי כנראה שפשוט שולח לי, פותח את אותו פרופיל עם אותו שם ואותה תמונה ושולח לי הטרדות וקללות ואיומים באופן באמת קבוע, בכל פלטפורמה, במייל, הוא מגיע אליי בכל דרך אפשרית, גם אם אני ממשיכה לחסום את הבנאדם אני ממשיכה לקבל מאותו פרופיל שכל פעם הוא פותח מחדש, את הקללות, האיומים, הטרדות, דברים באמת מזעזעים, איחולים שקשה מאוד לקרוא את הדברים שהוא כותב.
מעיין עזוז: אחרי 4 שנים שכבר אמרתי די, אני לא יכולה, כמה אני יכולה לחסום ולהתעלם מהבנאדם, הלכתי עם זה למשטרה, הבאתי את כל צילומי המסך שהיו לי, את כל העדויות, נפתחתי ואחרי שבוע הוא פשוט נסגר, אני לא זוכרת מה בדיוק הסיבה, אולי חוסר עניין לציבור, או כל דבר כזה, אבל העניין שלא עשו עם זה בסופו של דבר שום דבר.
מעיין עזוז: אחרי שהתיק נסגר המשכתי לקבל, אני עדיין מקבלת מהבנאדם הזה המון הודעות, וצריך לעשות עם זה משהו, אי אפשר להשאיר את זה ככה.
מעיין עזוז: הייתי רוצה מאוד שהוא יקבל איזשהו צו הרחקה, או איזושהי התראה שהוא לא יכול להמשיך לעשות את זה.
רם שפע: אוקי, שוב תודה מעיין.